करकेली जनपद के ग्राम पंचायत महरोई में 56 बैगाओं के मकान प्रधान मंत्री आवास योजना के तहत बनने हैं और सभी के खाते में 40 – 40 हजार रुपये की पहली किस्त भेज दी गई है। सरपंच सचिव को इस बात की जानकारी लगने पर हरी ओम ट्रेडर्स के मालिक दीपू छतवानी अपनी सांठ- गाँठ कर सभी बैगा परिवारों को भवन निर्माण सामग्री सप्लाई करने का काम ले लिए वहीँ सचिव पति एवं सरपंच तथा एक पंच बैगा हितग्राहियों से बैंक में रकम निकासी फार्म में हस्ताक्षर करवा कर उनके खातों से पैसा निकलवा लिए और समान मिलने की बात कही। लेकिन उनको समान के नाम पर 2 -3 क्विंटल लोहा और 4 बोरी सीमेंट दो हजार ईंटा कुछ गिट्टी देकर बाकी रकम हड़प लिए।